Na temelju članka 48. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01- vjerodostojno tumačenje, 129/05, 185/08, 36/09, 150/11, 144/12 ; 19/13-pročišćeni tekst, 137/15- ispravak 123/17 i 98/19) i 40. Statuta Zagrebačke županije („Glasnik Zagrebačke županije“ broj 17/09, 31/09, 4/13, 6/13-pročišćeni tekst, 5/18, 14/18, 18/18- pročišćeni tekst i 3/20), članka 21. Poslovnika o načinu rada Župana Zagrebačke županije („Glasnik Zagrebačke županije“ broj 26/09, 1/11, 31-II/13 i 20/17) Župan Zagrebačke županije dana 19. ožujka 2020. godine donosi

**O D L U K U**

**o privremenoj organizaciji rada upravnih tijela Zagrebačke županije za vrijeme trajanja epidemije bolesti COVID-19** **uzrokovane virusom SARS-CoV-2**

**I.**

Ovom Odlukom uređuje se organizacija rada u Zagrebačkoj županiji u sjedištu, kao i u svim izdvojenim mjestima rada – Ispostavama te matičnim uredima od dana 23. ožujka 2020. godine do daljnjeg zbog trajanja epidemije bolesti COVID-19 uzrokovane virusom SARS-CoV-2.

Ograničava se neposredni rad sa strankama Upravnih tijela Zagrebačke županije te se osiguravaju uvjeti za reorganizaciju poslovnih procesa s ciljem sprečavanja širenja bolesti.

Ova Odluka se ne primjenjuje na mobilizirane djelatnike za potrebe Civilne zaštite, a svaki službenik i namještenik Zagrebačke županije može biti mobiliziran sukladno potrebama Stožera Civilne zaštite Zagrebačke županije.

**II.**

Komunikacija Upravnih tijela Zagrebačke županije sa strankama obavljat će se u pravilu putem elektroničke pošte, telefonskim putem te ukoliko je nužno, putem pošte.

Svi kontakti dostupni su na web stranici Zagrebačke županije.

**III.**

U Upravnim tijelima Zagrebačke županije obavljat će se samo nužni i neodgodivi poslovi.

U iznimnim slučajevima, kad navedene mogućnosti komunikacije iz točke II. ove Odluke nisu moguće, službenici će neposredno komunicirati sa strankama poštujući najviše sigurnosne i higijenske standarde propisane od Stožera civilne zaštite Republike Hrvatske i Zagrebačke županije te nadležnih institucija, uz obaveznu prethodnu najavu dolaska.

Upute za rad službenicima i namještenicima nalaze se u privitku ove Odluke i sastavni su dio iste.

**IV.**

Župan Zagrebačke županije po prijedlogu pročelnika Upravnih tijela Zagrebačke županije utvrđuje nužne i neodgodive poslove po Upravnim tijelima kako slijedi:

* Upravni odjel za zdravstvo, socijalnu skrb i hrvatske branitelje:
* ukop hrvatskih branitelja
* odobravanje plaćanja i poslovi riznice
* odobravanje pomoći
* obavljanje decentraliziranih poslova u zdravstvu i socijalnoj skrbi
* koordinacija rada zdravstvenih ustanova
* tekuća plaćanja
* Stručna služba Župana
* kolegij Župana
* provedba natječaja u skladu s potrebama, ugovaranje, provedba i praćenje realizacije nabave
* objedinjena nabava za redovito funkcioniranje ustrojstvenih jedinica
* kadrovski poslovi
* odobravanje plaćanja računa
* poslovi pisarnice
* svi ostali zajednički i prateći poslovi
* Upravni odjel za fondove Europske unije, regionalnu i međunarodnu suradnju
* vođenje i praćenje provedbe, te izvještavanje za sve ugovorene projekte sufinancirane bespovratnim sredstvima Europske unije,
* vođenje i praćenje provedbe svih objavljenih javnih poziva unutar odjela,
* praćenje i izvršavanje obveza temeljem sklopljenih ugovora unutar odjela,
* praćenje dinamike otvaranja javnih poziva i natječaja od strane Ministarstva regionalnog razvoja i fondova EU, kao i drugih ministarstava, te pravovremena prijava nužnih projekata
* Upravni odjel za prosvjetu, kulturu, sport i tehničku kulturu
* komunikacija sa školama
* komunikacija i izvještaji za Ministarstvom znanosti i obrazovanja
* prijava potreba za zapošljavanje u školama
* plaćanje računa, plaćanje prijevoza učenika
* koordinacija rada pomoćnika u nastavi (140 pomoćnika) i isplate plaća
* Upravni odjel za prostorno uređenje, gradnju i zaštitu okoliša
* komunikacija sa strankama isključivo putem telefona/mobitela , porukama e-pošte čiji su predmeti trenutno u radu i davanja informacija o stanju istih te davati potrebne informacije o budućim novim zahtjevima
* dostava u rad zahtjeva zaprimljenih putem pisarnice u e-ured i e-dozvole
* otprema nužnih akata
* kontrola dobivenu poštu za odjel te prosljeđivanje u četiri odsjeka
* rješavanje zahtjeva putem riznice za sredstva Javne ustanove Zeleni prsten i Zavoda za prostorno uređenje Zagrebačke županije
* e-dozvola, legalizacija, registar o onečišćivanju okoliša i imovinsko pravni predmeti
* Ured Župana
* pravodobno informiranje javnosti o svim aktualnostima
* objava svih potrebnih akata, dokumenata, vijesti i informacija na službenim mrežnim stranicama Zagrebačke županije
* javljanje na sve službene (objavljene) brojeve i e-mail adrese Zagrebačke županije koje administrira Ured župana
* administrativni poslovi vezani uz izvršavanje preuzetih financijskih obaveza
* Stručna služba Skupštine
* obračuni financijskih sredstava za sve isplate koje dospijevaju u skladu sa propisanim

aktima

* Upravni odjel za gospodarstvo
* poslovi statusnih i ostalih promjena obrta u obrtni registar
* utvrđivanje propisanih minimalnih uvjeta za trgovine i ugostiteljske objekte
* zaprimanje pošte i pismena
* naredbe za plaćanje računa i redovne isplate
* Upravni odjel za poljoprivredu, ruralni razvitak i šumarstvo
* davanje informacija i pojašnjenja o objavljenim Javnim natječajima i Javnim pozivima
* zaprimanje predmeta po objavljenim Javnim natječajima i Javnim pozivima
* Upravni odjel za promet i komunalnu infrastrukturu
* zaprimanje pošte i pismena
* naredbe za plaćanje računa i redovne isplate
* izdavanje znakova pristupačnosti
* Upravni odjel za financije
* obračun plaća i ostalih primanja djelatnika u upravnim tijelima Županije
* obračun naknada vijećnicima i ostalih naknada
* izrada bruto bilance i  izrada tromjesečnog financijskog izvještaja
* usklađenje sa proračunskim korisnicima za potrebe izrade tromjesečnog izvještaja
* sve knjigovodstvene radnje, kontiranja i knjiženja knjigovodstvenih promjena po svim poslovnim računima
* knjiženje dnevnih izvoda žiro- računa
* dnevno podmirivanje u roku  rashoda poslovanja
* priprema Izjave o fiskalnoj odgovornosti za 2019. godinu
* Služba za unutarnju reviziju
* potrebne aktivnosti pri ocjeni funkcioniranja sustava unutarnjih kontrola u Zagrebačkoj županiji za 2019. kao i pravodobna izrada i dostava Mišljenja unutarnje revizije o funkcioniranju sustava unutarnjih kontrola u Zagrebačkoj županiji za 2019. godinu uz Izjavu Župana o fiskalnoj odgovornosti
* aktivnosti provjere provedbe i učinkovitosti provedbe preporuka i ažuriranje ustrojenih Baza provedbe preporuka unutarnje i vanjske revizije
* izrada i dostava Ministarstvu financija Izvješća o učincima preporuka unutarnje revizije u 2019. godini - u sklopu provjere kvalitete aktivnosti unutarnje revizije korisnika proračuna
* poslovi unutarnje revizije neophodni za realizaciju značajnijih planiranih aktivnosti Godišnjim planom unutarnje revizije za 2020. te sukladno uputama Župana te izrada Izmjena Godišnjeg plana unutarnje revizije
* izrada i usklađivanje propisane revizijske radne dokumentacije u skladu s relevantnim propisima te važećim uputama Ministarstva financija
* neophodni stručni i administrativni poslovi (e-komunikacija i ostalo).
* Služba za opću upravu
* poslovi provođenja upisa u državne matice (upis u maticu rođenih, umrlih, vjenčanih i knjigu državljana)
* izdavanje izvadaka i potvrda iz navedenih matica
* obavljanje poslova u svezi sklapanja braka

**V.**

Zadužuju se pročelnici Upravnih tijela Zagrebačke županije za organizaciju poslovnih procesa koji ne zahtijevaju neposredni kontakt sa strankama vodeći računa o kriterijima nužnosti i kriterijima rizičnosti.

Pročelnici Upravnih tijela dužni su odmah po stupanju na snagu ove Odluke dostaviti popis osoba koji će nužne poslove obavljati raspoređeni u dežurne timove.

Službenici i namještenici Zagrebačke županije koji neće obavljati posao na radnom mjestu kao nužno osoblje obvezni su rad obavljati kod kuće radnim danom u propisano radno vrijeme te se odazvati pozivu nadređenog službenika i pročelnika.

**VI.**

Rad Upravnih tijela organizirat će se u dvije skupine nužnog osoblja (skupina A i skupina B prema listi u privitku) koje će neovisno jedna o drugoj osigurati kontinuirano obavljanje poslova uz mogućnost da se pojedini djelatnici Upravnog tijela mogu i drugačije rasporediti.

Skupine nužnog osoblja izmjenjivat će se svaka dva tjedna, a radni prostor će se između dvije smjene dezinficirati.

**VII.**

U slučaju potrebe, a sukladno Odluci drugih nadležnih tijela, posebnom Odlukom Župana može se odrediti privremena obustava rada.

**VIII.**

Stupanjem na snagu ove Odluke privremeno prestaju važiti odredbe općih i posebnih akata Župana koje organizaciju rada Upravnih tijela Zagrebačke županije reguliraju na drukčiji način.

**IX.**

Ova Odluka stupa na snagu danom donošenja i objavit će se na službenoj web stranici Zagrebačke županije, oglasnim pločama u sjedištu kao i svim izdvojenim mjestima rada - Ispostavama te matičnim uredima, a primjenjuje se od 23. ožujka 2020. godine.

KLASA: 023-01/20-01/22

URBROJ: 238/1-03-20-02

Zagreb, 19. ožujka 2020.

ŽUPAN

mr. sc. Stjepan Kožić, dipl. ing.